ซาโกซียันปฏิรูปเงินบำนาญต่อ แม้จะถูกประท้วงอย่างหนัก
ประธานาธิบดีฝรั่งเศส นิโคลาส์ ซาโกซี ประกาศว่าเขาจะยังยืนยันปฏิรูปเงินบำนาญต่อไป แม้จะถูกประท้วงอย่างหนักก็ตาม19 ต.ค. 53 - จากที่รัฐบาลฝรั่งเศสมีแผนจะเพิ่มปีเกษียณอายุงานขั้นต่ำจาก 60 เป็น 62 ปี และปีที่จะได้รับบำนาญเต็มจากรัฐจากอายุ 65 ปี เป็น 67 ปี ทำให้มีสหภาพแรงงานในฝรั่งเศสพากันออกมาประท้วงบนท้องถนนราว 2500000 คน ตั้งแต่เดือนที่แล้ว และแผนการณ์ของรัฐบาลก็ไม่ได้รับความนิยมจากมวลชนรวมถึงสว.ฝ่ายซ้าย ของฝรั่งเศส แต่อย่างไรก็ตาม ปธน. ซาร์โกซี เห็นว่าการปฏิรูปบำนาญในครั้งนี้เป็นเรื่องสำคัญและเกี่ยวพันธ์กับประเทศฝรั่งเศสวันอังคาร (19 ต.ค.) นี้ เป็นวันที่มีการประท้วงใหญ่ทั่วประเทศเป็นวันที่ 6 แล้ว ทำให้เกิดผลกระทบต่อสาธารณูปโภคด้านต่าง ๆ เช่นสถานทำการไปรษณีย์ โรงเรียน รถไฟ สายการบิน ผู้สื่อข่าวบีบีซีประจำฝรั่งเศสรายงานว่าสายการบินที่ใช้สนามบินออรีในกรุงปารีสร้อยละ 50 ระงับการเดินทาง ส่วนสนามบินแห่งอื่นได้รับผลกระทบร้อยละ 30โพลล์สำรวจความคิดเห็นแห่งหนึ่งเปิดเผยในวันที่ 18 ต.ค. ว่าร้อยละ 71 ของกลุ่มตัวอย่างแสดงการสนับสนุนผู้ประท้วงแม้ว่ากรประท้วงหยุดงานอาจส่งผลกระทบต่อชีวิตพวกเขามากขึ้นเรื่อย ๆ ก็ตามนอกจากนี้ในวันที่ 18 ต.ค. ยังมีการประท้วงหน้าโรงเรียนหลายร้อยแห่ง มีทั้งนักเรียนและเยาวชนเข้าร่วมการชุมนุม ในเขตชานเมืองทางตะวันตกของกรุงปารีส มีเยาวชนจำนวนหนึ่งปะทะกับตำรวจปราบจลาจลที่ยิงกระสุนยางเข้าใส่บริษัทน้ำมัน แอกซอน โมบิล กล่าวถึงสถานการณ์นี้ว่า อยู่ในภาวะวิกฤติ หลังจากที่คนงานโรงกลั่นน้ำมัน 12 แห่งในฝรั่งเศสประท้วงหยุดงานเป็นเวลา 1 สัปดาห์มาแล้ว และแหล่งเก็บกักนำมันจำนวนมากของประเทศก็ถูกปิดกั้นทางเข้าออก อย่างไรก็ตามประธานสมาคมอุตสาหกรรมปิโตรเลียมฝรั่งเศสบอกว่าภาวะขาดแคลนน้ำมันยังไม่ถึงขั้นวิกฤติ แต่ถ้าคนขับรถขนส่งน้ำมันหยุดงานและการปิดโรงกลั่นดำเนินต่อไปก็จะเกิดปัญหาใหญ่แน่รัฐบาลฝรั่งเศสบอกว่าในประเทศมีน้ำมันสำรองเหลือไว้ใช้ได้อีก 3 เดือน ส่วนปธน. ซาร์โกซี ได้สั่งการให้รัฐมนตรีที่เกี่ยวข้องจัดตั้งคณะทำงานฉุกเฉินขึ้นมาเพื่อจัดการกับปัญหาน้ำมัน
ประธานาธิบดีฝรั่งเศส นิโคลาส์ ซาโกซี ประกาศว่าเขาจะยังยืนยันปฏิรูปเงินบำนาญต่อไป แม้จะถูกประท้วงอย่างหนักก็ตาม 19 ต.ค. 53 - จากที่รัฐบาลฝรั่งเศสมีแผนจะเพิ่มปีเกษียณอายุงานขั้นต่ำจาก 60 เป็น 62 ปี
นโยบายปฎิรูประบบบำนาญ,นโยบายรัดเข็มขัดในยุโรป 2010,ฝรั่งเศส